CELEX: 62007FN0099
Language: bg
Date: 2007-09-28 00:00:00
Title: Дело F-99/07: Жалба, подадена на 28 септември 2007 г. — Bernard/Европол

26.1.2008   
            
            
               BG
            
            
               Официален вестник на Европейския съюз
            
            
               C 22/55
            
         Жалба, подадена на 28 септември 2007 г. — Bernard/Европол
   (Дело F-99/07)
   (2008/C 22/107)
   Език на производството: нидерландски
   Страни
   
      Жалбоподател: Marjorie Bernard (Woerden, Нидерландия) (представител: P. de Casparis, avocate)
   
      Ответник: Европейска полицейска служба (Европол)
   Искания на жалбоподателя
   
               —
            
            
               да се отмени решението, постановено въз основа на жалба на 26 юни 2007 г., за което е направено уведомяване на 28 юни 2007 г., както и да се отменят оценките от 5 февруари 2007 г. и 25 юли 2007 г.,
            
         
               —
            
            
               да се осъди Европол:
               
                           —
                        
                        
                           да предостави на жалбоподателя увеличение на месечното възнаграждение, считано от 1 септември 2006 г., заедно с лихвите;
                        
                     
                           —
                        
                        
                           да заплати нетно обезщетение в размер на 7 500 EUR;
                        
                     
                           —
                        
                        
                           да заплати съдебните разноски по настоящото производство, включително разноските за възнаграждение на юридическия съветник.
                        
                     
         Правни основания и основни доводи
   Настоящото производство се отнася до оценката на работата на жалбоподателя за периода от 1 септември 2005 г. до 31 август 2006 г. Работата на жалбоподателя е оценена с оценка „2“, която съответства на квалификацията „не отговаря напълно на изискванията“.
   Жалбоподателят подава жалба срещу оценката, както и срещу липсата на решение относно предоставянето на увеличение на месечното възнаграждение и във връзка с това се позовава на действащите в рамките на Европол насоки за оценяване. Жалбоподателят подчертава, че става въпрос за явно неправилна оценка.
   Жалбоподателят твърди по-специално, че изложените от него твърдения за нарушения са обявени за неоснователни с решение от 26 юни 2007 г. и изтъква, че е налице нарушение на принципа за излагане на мотиви, тъй като отказът не е мотивиран. При все това, директорът на Европол посочва, че оценката е оттеглена и че ще се извърши ново оценяване. Новото оценяване е извършено на 25 юли 2007 г.
   Следователно настоящото производство се отнася до постановеното по жалбата решение, както и до оценяването от 25 юли 2007 г.